Diari Oficial de la Generalitat Valenciana


Sumari del DOGV 7843, del 03-08-2016 (2016/6321)

Extracte de la Resolució del 29 de juliol de 2016 del rector de la Universitat Politècnica de València, per la qual es convoca la II edició del programa University junior International Entrepreneurs a la UPV, per a l'any 2016.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7843

Data del DOGV
:   03-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6321


Data del document
:   29-07-2016

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució del 29 de juliol de 2016 del rector de la Universitat Politècnica de València, per la qual es convoca la II edició del programa University junior International Entrepreneurs a la UPV, per a l'any 2016. [2016/6321]  
BDNS(Identif.): 313694  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la base de dades nacional de subvencions   
http://www.pap.minhap.gob.es/bdnstrans/index  
  
Primer. Persones beneficiàries  
Poden sol·licitar les ajudes:  
a) Els titulats i titulades recents de la UPV.  
Es considera «titulat o titulada recent» qui realitza l'estada dins de l'any posterior a la finalització dels estudis a la UPV. La data de finalització d'estudis correspon a la data de lliurament/presentació del PFC, no al pagament del títol.  
b) L'alumnat de la UPV matriculat en el curs acadèmic 2016-2017, de llicenciatura o diplomatura, grau, màster universitari o doctorat.  
  
Que complisquen els requisits exigits en les bases per a cada categoria de premis.  
  
Segon. Finalitat  
La finalitat d'aquesta convocatòria és la concessió de quatre ajudes de mobilitat per a realitzar estades de dos mesos a l'estranger (països elegibles dins del Programa Erasmus+) en empreses consolidades i relacionades amb la idea de negoci que presente la persona beneficiària, per al desenvolupament del talent emprenedor dels estudiants i titulats recents de la UPV.  
La durada de cada estada és de dos mesos. Pot començar a partir d'octubre de 2016 i finalitzar abans del 31 de desembre de 2016.  
  
Tercer. Bases reguladores  
Accessibles en www.ideas.upv.es  
  
Quart. Import  
Les ajudes estan finançades per la Conselleria d'Economia Sostenible, Sectors Productius, Comerç i Treball, a través de la línia de subvenció B11394093, denominada «Campus de l'emprenedor innovador» dels pressupostos de la Generalitat per al 2016, aprovats per la Llei 11/2015, de 29 de desembre, amb càrrec a la partida pressupostària 255000422 422 40869, de l'oficina gestora de la unitat d'emprenedoria IDEES UPV, per un import global màxim de 8.000 euros aplicables a l'exercici 2016.  
  
Cinquè. Termini de presentació de sol·licituds  
A partir de l'endemà de la publicació d'aquest extracte en el Diari Oficial de la Comunitat Valenciana i fins al 9 de setembre de 2016 a les 24 hores.  
  
València, 29 de juliol de 2016.- El rector de la Universitat Politècnica de València: Francisco José Mora Mas.